पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना प्रोटोकॉल के लिए जिला व्यापार एवं उद्योग केंद्र ने अनोखा आदेश जारी किया है। इसमें कहा है कि इंडस्ट्री, कारखानों के कर्मचारी स्वयं के वाहन से आ रहे हैं। इससे कोरोना संक्रमण फैलने की आशंका है। सभी फैक्टरी, इंडस्ट्री मालिक अपने कर्मचारियों को एक जगह इकट्ठा करें और इन्हें एक ही वाहन से लाने और छोड़ने की व्यवस्था करें। इससे संक्रमण नहीं फैलेगा।
मालूम हो, इस समय समूह में रहना, भीड़ जुटना ही संक्रमण फैलने का सबसे बड़ा कारण माना जा रहा है। 3 मई को विभाग के महाप्रबंधक ने यह आदेश जारी किया है। दरअसल पीथमपुर, सांवेेर, बेटमा तरफ की इंडस्ट्री में कर्मचारी अपनी कार या दो पहिया वाहन से डूयूटी पर जा रहे हैं। बस, मिनी बस में एक साथ जाने से संक्रमण फैलने का खतरा ज्यादा रहता है। इस संबंध में उद्योग विभाग के महाप्रबंधक अजय चौहान से बात करने का प्रयास किया, लेकिन उन्होंने फोन नहीं उठाया।
बस से बच रहे कर्मचारी
कई इंडस्ट्रीज द्वारा कर्मचारियों के लिए बसों का संचालन किया जा रहा है, लेकिन बड़ी संख्या में कर्मचारी अपने वाहनों से ही आना-जाना कर रहे हैं। 2020 में एक साथ जाने पर कई सहकर्मी संक्रमित हो गए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn